Postul terapeutic. Fundamente științifice și descoperiri recente (două volume)
O lucrare amplă și interdisciplinară despre postul terapeutic, construită la intersecția dintre știință, experiență clinică, tradiție și viață duhovnicească. Mai mult decât două volume, această ediție reprezintă un demers extensiv de documentare și sinteză asupra relației dintre hrană, corp, minte, conștiință și sens. Volumul I – SOMA. ANIMA. explorează arhitectura biologică și geografia lăuntrică a postului (corpul, metabolismul, boala, prevenția și interioritatea). Volumul II – PNEVMA. aprofundează phronema: conștiința, discernământul și libertatea interioară. Împreună, cele două volume conturează o perspectivă completă asupra postului terapeutic: de la biologie la conștiință, de la mecanismele fiziologice la transformarea lăuntrică a omului. Două volume. O singură lucrare. Drumul complet al postului: de la biologie la conștiință. ediție cartonată premium; peste 2000 de pagini; bibliografie vastă; peste 600 de studii analizate; mii de note de subsol; documentare desfășurată pe parcursul mai multor ani; rigoare, discernământ și experiență directă. Această lucrare nu a fost concepută ca o lectură de consum rapid, ci ca un instrument de studiu, reflecție și revenire, destinat să rămână activ în viața cititorului pentru mult timp. VOLUMUL I SOMA. ANIMA. Arhitectura biologică și geografia lăuntrică a postului Un volum amplu, cartonat, de 1296 de pagini, dedicat fundamentelor științifice și terapeutice ale postului. Postul este analizat ca stare metabolică adaptativă, nu ca înfometare: cu efecte asupra autofagiei, inflamației, sensibilității la insulină, microbiomului, sănătății cerebrale și rezervei biologice. Lucrarea reunește contribuții din neuroștiințe, metabolism, fiziologie, psihologie și medicină integrativă, într-o construcție amplă, documentată și critică. O carte pentru cei care vor să înțeleagă serios ce se petrece în corp și în psihic atunci când postul este practicat cu rigoare, prudență și discernământ. VOLUMUL II PNEVMA Înțelepciunea postului. Înălțarea în conștiință Un volum cartonat, de 1000 de pagini, despre postul ca drum de limpezire, discernământ și libertate interioară. Aici, postul nu mai este privit doar ca intervenție asupra trupului, ci ca lucrare a întregii ființe: minte, inimă, voință, trup și duh. Volumul aprofundează phronema, trezvia, foamea de Dumnezeu, lupta cu patimile, igiena minții și sensul duhovnicesc al hranei. În dialog cu Scriptura, Sfinții Părinți, psihologia contemporană și experiența ascetică, PNEVMA propune o reflecție profundă asupra omului modern și a nevoii sale de reașezare interioară.